John Heitinga
John Gijsbert Alan "Johnny" Heitinga (sündinud 15. novembril 1983 Alphen aan den Rijnis) on Hollandi endine jalgpallur, kaitsja. Jalgpalli hakkas Heitinga noorteklassis mängima Ajaxi ridades. Debüüt profina toimus 26. augustil 2001 mängus Feyenoordiga. Debüüdi Hollandi rahvuskoondises tegi Heitinga 18. veebruaril 2004 sõprusmängus USA vastu, keda võideti 1:0. Esimese värava lõi ta rahvuskoondises 28. aprillil 2004 sõprusmängus Kreeka vastu. Koondises mängis ta aastatel 2004–2013 kokku 87 korda ja lõi seitse väravat.